
ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΠΡΩΤΟ Αρ. Φύλλου 148 

3 Σεπτεμβρίου 2010 


ΝΟΜΟΣ ΥΠ’ ΑΡΙΘ. 3872 

Εκτέλεση περιηγητικών πλόων από πλοία με σημαία 
τρίτων χωρών με αφετηρία ελληνικό λιμένα και άλ¬ 
λες διατάξεις. 

Ο ΠΡΟΕΔΡΟΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

Εκδίδομε τον ακόλουθο νόμο που ψήφισε η Βουλή: 

Άρθρο 1 
Προϋποθέσεις 

1. Το δικαίωμα εκτέλεσης πλόων που παρέχεται, σύμ¬ 
φωνα με το άρθρο 165 παρ. 3 περ. β' του Κώδικα Δη¬ 
μοσίου Ναυτικού Δικαίου που κυρώθηκε με το άρθρο 
μόνο του ν.δ. 187/1973 (ΦΕΚ 261 Α'), σε πλοία με κοινοτική 
σημαία και σημαία χωρών του Ευρωπαϊκού Οικονομι¬ 
κού Χώρου (ΕΟΧ), παρέχεται εφεξής και στα πλοία με 
σημαία τρίτων χωρών, εφόσον συντρέχουν αθροιστικά, 
οι ακόλουθες προϋποθέσεις: 

α) Στη χώρα της σημαίας, που φέρουν τα πλοία αυτά, 
επιτρέπεται η διενέργεια αντίστοιχων πλόων από πλοία 
με σημαία κράτους - μέλους της Ευρωπαϊκής Ένωσης 
και του ΕΟΧ. 

β) Τα πλοία, τα οποία διενεργούν τους πλόες, έχουν 
μεταφορική ικανότητα μεγαλύτερη των 49 επιβατών 
και εκτελούν κυκλικό περιηγητικό ταξίδι, μεταξύ του 
αφετήριου ελληνικού λιμένα και ελληνικών ή και ξένων 
λιμένων, με αποκλειστικό σκοπό την θαλάσσια αναψυχή 
και περιήγηση των επιβατών, έναντι ενιαίου εισιτηρίου 
(ναύλου) και υπό τον όρο ότι ο λιμένας της οριστικής 
αποβίβασης των επιβατών είναι ο αφετήριος λιμένας. 
Η διάρκεια του ταξιδιού είναι κατ’ ελάχιστον σαράντα 
οκτώ (48) ώρες και η παραμονή στον αφετήριο ελληνικό 
λιμένα τουλάχιστον οκτώ (8) ώρες. 

γ) Οι πλοιοκτήτριες εταιρίες ή οι εταιρίες που εκμε¬ 
ταλλεύονται τα πλοία της παραγράφου 1, προκειμένου 
να εκτελέσουν τους παραπάνω πλόες, υπογράφουν 
προηγουμένως με το Ελληνικό Δημόσιο, εκπροσωπού¬ 
μενο από τον Υπουργό Οικονομίας, Ανταγωνιστικότητας 
και Ναυτιλίας, σύμβαση, διάρκειας μέχρι τρία (3) έτη, 
η οποία μπορεί να παρατείνεται. Με τη σύμβαση αυτή 
ρυθμίζονται ιδίως τα εξής θέματα: αα) η απασχόληση και 
ασφάλιση των Ελλήνων Ναυτικών που προσλαμβάνονται 
από τα πλοία αυτά, καθώς και η παροχή οικονομικών 
κινήτρων για την πρόσληψή τους, ββ) η βεβαίωση και 


είσπραξη της εισφοράς του άρθρου 2, γγ) η διενέργεια 
επενδύσεων στη χώρα από τις συμβαλλόμενες εταιρί¬ 
ες και δδ) οι όροι παράτασης και πρόωρης λύσης της 
σύμβασης και οποιοδήποτε άλλο σχετικό θέμα. 

Οι ανωτέρω συμβάσεις υπογράφονται από τους συμ¬ 
βαλλόμενους εντός τριάντα (30) εργάσιμων ημερών από 
της υποβολής της σχετικής αίτησης της πλοιοκτήτριας 
εταιρίας ή της εταιρίας που εκμεταλλεύεται το πλοίο, 
συνοδευόμενης από τα αναγκαία δικαιολογητικά, τα 
οποία ορίζονται με την κοινή υπουργική απόφαση του 
επόμενου εδαφίου. 

Με κοινή απόφαση του Υπουργού Οικονομίας, Αντα¬ 
γωνιστικότητας και Ναυτιλίας και του Υπουργού Πολι¬ 
τισμού και Τουρισμού, καθορίζεται το ακριβές περιε¬ 
χόμενο των συμβάσεων αυτών, τίθενται ενιαίοι γενικοί 
όροι αυτών για όλα τα πλοία, προσδιορίζονται κριτήρια 
διαφοροποίησης των όρων των συμβάσεων ανάλογα με 
τη μεταφορική ικανότητα, τη στελέχωση του πλοίου, τον 
αριθμό των δρομολογίων, τη συχνότητα και την περιο¬ 
δικότητα των προσεγγίσεων σε ελληνικούς λιμένες και 
καθορίζονται όροι που εξασφαλίζουν την τήρηση των 
διεθνών συμβάσεων για την ασφάλεια της ναυσιπλοΐας 
και της ανθρώπινης ζωής στη θάλασσα. 

(δ) Στα πλοία της παραγράφου 1, εξασφαλίζεται με τη 
σύμβαση της περίπτωσης γ' ότι οιΈλληνες ναυτικοί, οι 
οποίοι απασχολούνται σε αυτά, εργάζονται με βάση τα 
αναγνωριζόμενα από την κείμενη ελληνική νομοθεσία 
προσόντα και ειδικότητες στις αντίστοιχες θέσεις. Οι 
συμβάσεις των Ελλήνων ναυτικών που προσλαμβάνο¬ 
νται, διέπονται από τις συλλογικές συμβάσεις εργασίας, 
που ισχύουν εκάστοτε στην Ελλάδα για την ειδικότητά 
τους και οι εργαζόμενοι παραμένουν ασφαλισμένοι στον 
φορέα ασφάλισής τους, με τους ίδιους όρους ασφά¬ 
λισης, που προβλέπει η ελληνική νομοθεσία. Για τους 
Έλληνες ναυτικούς, που απασχολούνται στα παραπάνω 
πλοία με ξένη σημαία, εφαρμόζεται το άρθρο 24 του 
ν. 3409/2005 (ΦΕΚ 273 Α'), εφόσον τούτο προβλέπεται 
ρητώς στη σύμβαση της περίπτωσης γ' και με τις προ¬ 
ϋποθέσεις που ορίζονται σε αυτήν. 

2. Οι παρεκκλίσεις που προβλέπονται στα άρθρα 2 και 
3 του π.δ. 122/1995 (ΦΕΚ 180 Α') από τους οριζόμενους 
περιορισμούς στα περιηγητικά ταξίδια, καθώς και οι 
όροι ασφαλείας, που προβλέπονται στο π.δ. 23/1999 
(ΦΕΚ 17 Α'), όπως κάθε φορά ισχύουν, εφαρμόζονται 
αναλόγως και για τα πλοία με σημαία τρίτων χωρών, 

τα οποία εκτελούν περιηγητικούς πλόες σύμφωνα με 
την παράγραφο 1. 

Άρθρο 2 

Επιβολή Εισφοράς 

Στις πλοιοκτήτριες εταιρίες ή τις εταιρίες που εκ¬ 
μεταλλεύονται τα πλοία του άρθρου 1, επιβάλλεται ει¬ 
σφορά ανά επιβάτη υπέρ του Κεφαλαίου Ανεργίας και 
Ασθένειας Ναυτικών (Κ.Α.Α.Ν.), ν. 6002 της 22/29 Ιαν. 1934 
(ΦΕΚ 37 Α'), η οποία εισπράττεται στο λιμένα αφετηρίας 
του πλοίου. Το ύψος της εισφοράς προσδιορίζεται εκά- 
στοτε με απόφαση του Υπουργού Οικονομίας, Ανταγω¬ 
νιστικότητας και Ναυτιλίας. Η εισφορά μειώνεται κατά 
ποσοστό 7% για κάθε επιπλέον ελληνικό λιμένα, εκτός 
από τον αφετήριο, τον οποίο προσεγγίζει το πλοίο κατά 
τη διάρκεια του ίδιου περιηγητικού πλου. 

Άρθρο 3 
Κυρώσεις 

1. Στους παραβάτες των διατάξεων του παρόντος 
νόμου αλλά και των διατάξεων της νομοθεσίας που 
ισχύει για την εκτέλεση περιηγητικών πλόων, επιβάλ¬ 
λονται από την αρμόδια Λιμενική Αρχή, οι κυρώσεις που 
προβλέπονται στην κείμενη νομοθεσία και ιδίως των 
άρθρων 42, 44, 45, 157 και 180 του Κώδικα Δημοσίου 
Ναυτικού Δικαίου. 

2. Σε περίπτωση παραβίασης οποιοσδήποτε διάταξης 
του παρόντος νόμου ή όρου της σύμβασης του άρθρου 
1 παράγραφος 1 περίπτωση γ', ιδίως καθ’ υποτροπή, το 
Ελληνικό Δημόσιο μπορεί να καταγγείλει τη σύμβαση 
και να εξαιρεί, από την επίδοση της καταγγελίας ή την 
πάροδο της προθεσμίας που τάσσεται για τη συμμόρ¬ 
φωσή τους, από την περαιτέρω εκτέλεση πλόων. 

Άρθρο 4 

Μεταβατικές και Καταργητικές Διατάξεις 

1. Μέχρι τη σύναψη των συμβάσεων του άρθρου 1 της 
παραγράφου 1 περίπτωση γ' και το αργότερο μέχρι 
31 Δεκεμβρίου 2010, οι πλόες που προβλέπονται στην 
παραγράφο 1 επιτρέπεται να εκτελούνται, ύστερα από 
προσωρινή άδεια, με την οποία ρυθμίζεται η εφαρμογή 
των όρων της παραγράφου 1. Η προσωρινή άδεια χο¬ 
ρηγείται με απόφαση του Υπουργού Οικονομίας, Αντα¬ 
γωνιστικότητας και Ναυτιλίας, μετά από αίτηση της 
πλοιοκτήτριας εταιρίας. 

2. Από τη δημοσίευση του νόμου στην Εφημερίδα της 
Κυβερνήσεως καταργείται κάθε γενική ή ειδική διάταξη 
που είναι αντίθετη ή ρυθμίζει διαφορετικά τα θέματα 
που ρυθμίζονται στις διατάξεις του παρόντος νόμου. 

Άρθρο 5 

α) Τα εδάφια πρώτο και δεύτερο της παραγράφου 3β 
του άρθρου 8α του ν. 2323/1995 (άρθρο 8 του ν. 3190/ 
2003) αντικαθίστανται ως εξής: 

«3β. Η πλήρωση των θέσεων μόνιμου προσωπικού γίνε¬ 
ται με διορισμό, σύμφωνα με τις ισχύουσες κάθε φορά 
διατάξεις και με μετάταξη προσωπικού από το Δημόσιο 
και από Ν.Π.Δ.Δ.. Η πλήρωση των θέσεων γίνεται κατά 
πρώτο λόγο με μετάταξη, μετά από πρόσκληση του 
Υπουργού Οικονομίας, Ανταγωνιστικότητας και Ναυτιλί¬ 
ας προς τους υπαλλήλους και το λοιπό προσωπικό του 
Δημοσίου και των Ν.Π.Δ.Δ., για δήλωση ενδιαφέροντος 
προσφοράς των υπηρεσιών τους στον Οργανισμό Λα¬ 
ϊκών Αγορών Θεσσαλονίκης.» 


β) Το τέταρτο εδάφιο της παραγράφου 3β του άρ¬ 
θρου 8α του ν. 2323/1995 (άρθρο 8 του ν. 3190/2003), 
αντικαθίσταται ως εξής: 

«Οι ανάγκες του Οργανισμού σε προσωπικό μπορεί 
να καλύπτονται και με αποσπάσεις υπαλλήλων από το 
Δημόσιο και τα Ν.Π.Δ.Δ..» 

Άρθρο 6 

Από τις διατάξεις των παραγράφων 2 και 5 του άρ¬ 
θρου 1 του ν. 3833/2010 περί μείωσης αποδοχών και 
επιδομάτων και της παραγράφου 1 του άρθρου 3 του 
ίδιου νόμου περί απαγόρευσης συνομολόγησης, χορή¬ 
γησης ή καταβολής με οποιονδήποτε τρόπο αυξήσεων, 
καθώς και από τις διατάξεις των παραγράφων 1, 4 και 6 
του άρθρου 3 του ν. 3845/2010 περί μείωσης αποδοχών 
και επιδομάτων, εξαιρείται αναδρομικά και αντιστοίχως, 
από 1ης Ιανουάριου 2010 και από 1.6.2010, το ναυτικό 
προσωπικό της Πλοηγικής Υπηρεσίας. 

Άρθρο 7 

Τα ποσά που προβλέπονται στο πρώτο εδάφιο της 
παραγράφου 1 του άρθρου 2 και στο άρθρο 4 του ν.3723/ 
2008 (ΦΕΚ 250 Α'), έτσι όπως αυτά τροποποιήθηκαν από 
την παράγραφο 8 του άρθρου τέταρτου του ν. 3845/2010 
(ΦΕΚ 65 Α'), αυξάνονται κατά 25 δισεκατομμύρια ευρώ 
αντίστοιχα. 

Άρθρο 8 

1. Πολιτικό προσωπικό που υπηρετεί σε Υπηρεσίες της 
Γενικής Γραμματείας Ναυτιλιακής Πολιτικής του Υπουρ¬ 
γείου Οικονομίας, Ανταγωνιστικότητας και Ναυτιλίας 
και της Γ ενικής Γ ραμματείας Ναυτιλίας και Ασφάλειας 
Ναυσιπλοΐας του Υπουργείου Προστασίας του Πολίτη, 
μπορεί, κατόπιν αίτησής του, η οποία υποβάλλεται εντός 
δυο μηνών από τη δημοσίευση του παρόντος νόμου, να 
μεταφερθεί, με την οργανική του θέση, με απόφαση του 
Υπουργού Οικονομίας, Ανταγωνιστικότητας και Ναυτιλί¬ 
ας και σύμφωνη γνώμη του Υπουργού Προστασίας του 
Πολίτη, από και προς τις Γ ενικές Γ ραμματείες Ναυτιλι¬ 
ακής Πολιτικής του Υπουργείου Οικονομίας, Ανταγωνι¬ 
στικότητας και Ναυτιλίας και Ναυτιλίας και Ασφάλειας 
Ναυσιπλοΐας του Υπουργείου Προστασίας του Πολίτη, 
κατά τις κείμενες διατάξεις. 

2. Μέχρι τη συγκρότηση υπηρεσιακών και πειθαρχι¬ 
κών συμβουλίων στη Γ ενική Γ ραμματεία Ναυτιλίας και 
Ασφάλειας Ναυσιπλοΐας του Υπουργείου Προστασίας 
του Πολίτη, οι πολιτικοί υπάλληλοι που υπηρετούν σε 
υπηρεσίες της Γ ενικής Γ ραμματείας αυτής, υπάγονται 
και συμμετέχουν στα υπηρεσιακά και πειθαρχικά συμ¬ 
βούλια της Γ ενικής Γ ραμματείας Ναυτιλιακής Πολιτικής 
του Υπουργείου Οικονομίας, Ανταγωνιστικότητας και 
Ναυτιλίας. 

3. Κατά την κρίση των υπηρεσιακών συμβουλίων 
της παραγράφου 2, οι πολιτικοί υπάλληλοι του πρώην 
Υπουργείου Εμπορικής Ναυτιλίας κρίνονται ενιαία, για 
όλες τις οργανικές θέσεις προϊσταμένων της Γ ενικής 
Γραμματείας Ναυτιλιακής Πολιτικής του Υπουργείου 
Οικονομίας, Ανταγωνιστικότητας και Ναυτιλίας και της 
Γ ραμματείας Ναυτιλίας και Ασφάλειας Ναυσιπλοΐας του 
Υπουργείου Προστασίας του Πολίτη. Οι παραπάνω δύ- 
νανται με έγγραφη δήλωσή τους να επιλέγουν τις θέσεις 
για τις οποίες επιθυμούν να κριθούν και τοποθετούνται 
με απόφαση του Υπουργού στον οποίο υπάγονται οι 
οργανικές μονάδες αυτές. 

Άρθρο 9 
Έναρξη ισχύος 

Η ισχύς του παρόντος νόμου αρχίζει από τη δημοσί¬ 
ευση του στην Εφημερίδα της Κυβερνήσεως. 

Παραγγέλλομε τη δημοσίευση του παρόντος στην 
Εφημερίδα της Κυβερνήσεως και την εκτέλεσή του ως 
νόμου του Κράτους. 

Αθήνα, 3 Σεπτεμβρίου 2010 

Ο ΠΡΟΕΔΡΟΣ ΤΗΣ ΔΗΜΟΚΡΑΤΙΑΣ 

ΚΑΡΟΛΟΣ ΓΡ. ΠΑΠΟΥΛΙΑΣ 

ΟΙ ΥΠΟΥΡΓΟΙ 

ΕΣΩΤΕΡΙΚΩΝ, ΑΠΟΚΕΝΤΡΩΣΗΣ 

ΚΑΙ ΗΛΕΚΤΡΟΝΙΚΗΣ ΔΙΑΚΥΒΕΡΝΗΣΗΣ ΟΙΚΟΝΟΜΙΚΩΝ 

I. ΡΑΓΚΟΥΣΗΣ Γ. ΠΑΠΑΚΩΝΣΤΑΝΤΙΝΟΥ 

ΟΙΚΟΝΟΜΙΑΣ, ΑΝΤΑΓΩΝΙΣΤΙΚΟΤΗΤΑΣ 

ΚΑΙ ΝΑΥΤΙΛΙΑΣ ΠΡΟΣΤΑΣΙΑΣ ΤΟΥ ΠΟΛΙΤΗ 

Λ.-Τ. ΚΑΤΣΕΛΗ Μ. ΧΡΥΣΟΧΟΪΔΗΣ 

ΠΟΛΙΤΙΣΜΟΥ ΚΑΙ ΤΟΥΡΙΣΜΟΥ 

Π. ΓΕΡΟΥΛΑΝΟΣ 


Θεωρήθηκε καί τέθηκε η Μεγάλη Σφραγίδα του Κράτους. 
Αθήνα, 3 Σεπτεμβρίου 2010 


Ο ΕΠΙ ΤΗΣ ΔΙΚΑΙΟΣΥΝΗΣ ΥΠΟΥΡΓΟΣ 

X. ΚΑΣΤΑΝΙΔΗΣ 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 

ΘΕΣΣΑΛΟΝΙΚΗ - Βασ. Όλγας 227 

23104 23956 

ΚΟΜΟΤΗΝΗ - Δημοκρατίας 1 

25310 22858 

ΠΕΙΡΑΙΑΣ - Ευρυπίδου 63 

210 4135228 

ΛΑΡΙΣΑ - Διοικητήριο 

2413 506449 

ΠΑΤΡΑ - Πανεπιστημίου 254 -Κτήριο Β 

2613 613428 

ΗΡΑΚΛΕΙΟ - Πεδιάδος 2 

2810 300781 

ΙΩΑΝΝΙΝΑ - Διοικητήριο 

26510 87215 

ΜΥΤΙΛΗΝΗ - Πλ. Κωνσταντινουπόλεως 1 

2251352100 


ΤΙΜΗ ΠΩΛΗΣΗΣ ΦΥΛΛΩΝ ΤΗΣ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα Φ.Ε.Κ. από 1 έως 16 σελίδες σε 1 € προσαυξανόμενη κατά 0,20 € για κάθε επιπλέον οκτασέλιδο ή μέρος αυτού. 

• Για τα φωτοαντίγραφα Φ.Ε.Κ. σε 0,15 € ανά σελίδα. 

Σε ιιορφη ΡνΡ/ΟΡ: 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α.Α.Π. 

1 ΊΟ € 

30 € 

- 

Ε.Β.Ι. 

Ί00 € 

- 

- 

Α.Ε.Δ. 

5 € 

- 

- 

Δ.Δ.Σ. 

200 € 

- 

20 € 

Α.Ε.-Ε.Π.Ε. και Γ.Ε.Μ.Η, 

- 

- 

100 € 


Τεύχος 

Ετήσια έκδοση 

Τριμηνιαία έκδοση 

Μηνιαία έκδοση 

Α' 

150 € 

40 € 

15 € 

Β' 

300 € 

80 € 

30 € 

Γ 

50 € 

- 

- 

Υ.Ο.Δ.Δ. 

50 € 

- 

- 

Δ' 

110 € 

30 € 

- 


• Η τιμή πώλησης μεμονωμένων Φ.Ε.Κ. σε μορφή οά-ΐΌΐτι από εκείνα που διατίθενται σε ψηφιακή μορφή και μέχρι 100 σελίδες, σε 5 € προσαυξανόμενη κατά 1 € ανά 50 σελίδες. 

• Η τιμή πώλησης σε μορφή σά-ΐΌπτ/άνά, δημοσιευμάτων μιας εταιρείας στο τεύχος Α.Ε.-Ε.Π.Ε. και Γ.Ε.ΜΗ. σε 5 € ανά έτος. 

ΠΑΡΑΓΓΕΛΙΑ ΚΑΙ ΑΠΟΣΤΟΛΗ Φ.Ε.Κ.: Τηλεφωνικά: 210 4071010 - ίεχ: 210 4071011 - ίπίβιτιβΐ: ΓιΙΙρΥ/νννννν.Θΐ.ςιΐ' 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Τεύχος 

Έντυπη μορφή 

Α.Ε.Δ. 

10 € 

Α.Ε.-Ε.Π.Ε. και Γ.Ε.Μ.Η. 

2.250 € 

Δ.Δ.Σ. 

225 € 

Α.Σ.Ε.Π. 

70 € 

Ε.Β.Ι. 

65 € 




Τεύχος 

Έντυπη μορφή 

Α' 

225 € 

Β' 

320 € 

Γ 

65 € 

Υ.Ο.Δ.Δ. 

65 € 

Δ' 

160 € 

Α.Α.Π. 

160 € 


• Το τεύχος Α.Σ.Ε.Π. (έντυπη μορφή) θα αποοτέλλεται σε συνδρομητές ταχυδρομικά, με την επιβάρυνση των 70 €, ποσό το οποίο αφορά τα 
ταχυδρομικά έξοδα.. 


• Η καταβολή γίνεται σε όλες τις Δημόσιες Οικονομικές Υπηρεσίες (Δ.Ο.Υ.). Το πρωτότυπο διπλότυπο (έγγραφο αριθμ. πρωτ. 9067/28.2.2005 2η 
Υπηρεσία Επιτρόπου Ελεγκτικού Συνεδρίου) με φροντίδα των ενδιαφερομένων, πρέπει να αποστέλλεται ή να κατατίθεται στο Εθνικό Τυπογρα¬ 
φείο (Καποδιστρίου 34, Τ.Κ. 104 32 Αθήνα). 

• Σημειώνεται ότι φωτοαντίγραφα διπλοτύπων, ταχυδρομικές Επιταγές για την εξόφληση της συνδρομής, δεν γίνονται δεκτά και θα 
επιστρέφονται. 

• Οι οργανισμοί τοπικής αυτοδιοίκησης, τα νομικά πρόσωπα δημοσίου δικαίου, τα μέλη της Ένωσης Ιδιοκτητών Ημερησίου Τύπου Αθηνών και Επαρχί¬ 
ας, οι τηλεοπτικοί και ραδιοφωνικοί σταθμοί, η Ε.Σ.Η.Ε.Α, τα τριτοβάθμια συνδικαλιστικά Όργανα και οι τριτοβάθμιες επαγγελματικές ενώσεις δικαι¬ 
ούνται έκπτωσης πενήντα τοις εκατό (50%) επί της ετήσιας ταχυδρομικής συνδρομής. 

• Το ποσό υπέρ ΤΑ.Π.Ε.Τ. [5% επί του ποσού συνδρομής (τρέχον έτος + παλαιότητα)], καταβάλλεται ολόκληρο (Κ.Α.Ε. 3512) και υπολογίζεται 
πριν την έκπτωση. 

• Στην Ταχυδρομική συνδρομή του τεύχους Α.Σ.Ε.Π. δεν γίνεται έκπτωση. 


Πληροφορίες για δημοσιεύματα που καταχωρούνται στα Φ.Ε.Κ. στο τηλ.: 210 5279000. 

Φωτοαντίγραφα παλαιών Φ.Ε.Κ.: Μάρνη 8, τηλ.: 210 8220885, 210 8222924, 210 5279050. 

Τα φύλλα όλων των τευχών της Εφημερίδας της Κυβερνήσεως διατίθενται δωρεάν σε ηλεκτρονική μορφή στην 

ιστοσελίδα του Εθνικού Τυπογραφείου (νννννν.θΐ. 91 ·) 


ΟΙ ΥΠΗΡΕΣΙΕΣ ΕΞΥΠΗΡΕΤΗΣΗΣ ΠΟΛΙΤΩΝ ΛΕΙΤΟΥΡΓΟΥΝ ΚΑΘΗΜΕΡΙΝΑ ΑΠΟ 08:00 ΜΕΧΡ113:00 



ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 

ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΗΛ. 210 52 79 000 * ΡΑΧ 210 52 21 004 
ΗΛΕΚΤΡΟΝΙΚΗ ΔΙΕΥΡΥΝΣΗ: Ιιίΐρ://νννννν.6ΐ.αΓ - β-ΠΊβίΙ: ννβΙ>ιη35ΐ£ΐ.£ΐ(§)£ΐ.αΓ 











